***KVÆFJORD MENIGHET***

***ÅRSMELDING 2022***

***Et bilde som inneholder tekst

Automatisk generert beskrivelse***

***Jubileumskaka***

***Et bilde som inneholder gressklipper, utendørs, transport, bakke

Automatisk generert beskrivelseEt bilde som inneholder gressklipper, bakke, parkert, transport

Automatisk generert beskrivelse***

***Ny traktorklipper til Rå gravlund***

Borkenes 14.02.2023

*ÅRSMELDING FOR KVÆFJORD MENIGHET 2022*

1. *MØTEVIRKSOMHET*

*Menighetsrådet/ Fellesrådet har avholdt 9 møter og protokollført 31 saker i 2022.*

*Menighetsrådet har i 2022 bestått av:*

* *Leder Kåre Bakken*
* *Nestleder Kristin Aronsen*
* *Medlem Arne Jenning Heggelund*
* *Medlem Else-Marie Husby*
* *Medlem Jarle Solheim*
* *Medlem Line Rasmussen*
* *Sokneprest Odd-Willy Johansen t.o.m. 30.09.22*
* *Vikarprest Helen Dexter 01.10.22 – 31.12.22*

*I tillegg har kommunen en representant i Fellesrådet som er:*

* *Ola Danielsen*

*Varamedlemmer til Menighetsrådet: Eirin Wallervand, Klara Wollvik- Sommerseth, Lars-Jonny Pedersen, Tor- Egil Larsen, Gøril Benjaminsen og Nikolaj Benjaminsen.*

*Varamedlem til Fellesrådet: Torbjørn Larsen*

*Menighetsrådets arbeidsutvalg har bestått av:*

* *Leder Kåre Bakken*
* *Nestleder Kristin Aronsen*
* *Sokneprest Odd-Willy Johansen t.o.m.30.09.22*
* *Vikarprest Helen Dexter 01.10.22- 31.12.22*
* *Kirkeverge Eli-Annie Marthinussen*

1. *AKTIVITETER I KVÆFJORD MENIGHET*

*Året 2022 har vært tilnærmet et normalår hva gjelder aktivitet. Formiddagstreffet, Mandagsklubben og babysang ble tatt opp igjen for fullt etter pandemien. Det samme gjelder kirkemusikalsk aktivitet.*

*Gullesfjord kirkeforening, Flesnes bedehusforening og Kvæfjord kirkeforening har avholdt sine faste foreningsmøter.*

*På gudstjenesten i Kvæfjord kirke 24. april var det en særskilt påskemarkering for Ukrainske flyktninger som kom til Kvæfjord. Det ble en fin og emosjonell opplevelse for alle som var til stede.*

*Årsmøtet ble avholdt søndag 24. april i etterkant av gudstjenesten.*

1. *MENIGHETENS GUDSTJENESTELIV*

*Ut fra årsstatistikken kan vi lese følgende:*

* *40 hovedgudstjenester på søn- og helligdager med 2783 deltakere.*
* *3 konfirmasjonsgudstjenester med 21 konfirmanter.*
* *4 gudstjenester på andre steder enn i kirka.*
* *2 par ble viet.*
* *17 barn ble døpt.*
* *40 begravelser/ bisettelser.*
* *1993 medlemmer. Det har vært 7 utmeldinger og 1 innmelding.*

***STATISTIKK***

|  |  |  |  |
| --- | --- | --- | --- |
|  | *2020* | *2021* | *2022* |
| *Dåp* | *6* | *12* | *17* |
| *Gravferd* | *22* | *21* | *40* |
| *Vielser* | *4* | *1* | *2* |
| *Konfirmerte* | *15* | *21* | *21* |

1. *MISJONSPROSJEKT*

*Menigheten har fornyet avtalen med Stefanusalliansen om støtte til Stefanusbarna og utdanningssenteret Anastasia i Egypt. Det tas opp ofring til prosjektet 5 ganger i året.*

*Vi er også apellmenighet, som vil si at vi aktivt formidler apellsakene som Stefanusalliansen har for forfulgte kristne rundt om i verden.*

1. *VIRKSOMHETER I MENIGHETEN*

* *Gullesfjord kirkeforening - Leder Liss Paulsen*
* *Flesnes bedehusforening - Leder Liss Paulsen*
* *Kvæfjord kirkeforening - Leder Anne- Marie Bakken*
* *Diakoniutvalget - Leder Diakon Liv Oddrun Sæther*

1. *ADMINISTRATIV VIRKSOMHET*

*Ansatte:*

*Sokneprest Odd-Willy Johansen 100 % t.o.m.30.09.2022*

*Prestevikar Helen Dexter 100 % 01.10.- 31.12.22*

*Kantor Harald Lind-Hanssen 80 % kantor og 20% i lærer i kulturskolen*

*Kirkeverge Eli-Annie Marthinussen 80 %*

*Kirketjener Langvassbukt kirke Jarle Solheim 12 %*

*Kirketjener Kvæfjord kirke Ida Kristine Horsevik. Permisjon t.o.m 13.12.22*

*Kirketjenervikar Kvæfjord kirke Ole-Marius Amundsen 100 % t.o.m.13.12.22*

1. *GRAVPLASSENE*

*Flesnes gravlund:*

*Det har vært gjennomført 2 dugnader med godt oppmøte. På en av dugnadene satte menighetens medlemmer opp nytt gjerde på øvre del av gravlunden.*

*Rå gravlund:*

*Det har vært 1 dugnad med bra oppmøte.*

*Ei dypere og lengre grøft mellom øvre og nedre gravfelt er gravd opp for å lede vannet mot elva. I perioder vil ellers regnvannet samle seg på nederste gravfelt. Det har også blitt gravd og lagt til rette for 5 nye lysmaster på de to nedre gravfeltene.*

*Et 20-talls gravsteiner ble fjernet og gravene slettet etter anmodning fra festerne.*

*På seinsommeren ble det kjøpt inn en traktorklipper. Vi opprettet Spleis og fikk inn 21 000 kroner på den. Øvrig finansiering ble dekket opp gjennom tilleggsbevilling fra kommunen.*

*Rå minnelund:*

*Det har vært 5 urnenedsettelser på minnelunden.*

1. *MENIGHETSHUSET*

*Ingen spesiell aktivitet i år.*

1. *KIRKENE*

*Langvassbukt kirke:*

*Søndag 28. august ble 40-årsjubileet for kirka feiret med kake og gode ord. Flere av de som var med i byggekomiteen og kirkeforeninga i 1980-81 var invitert og til stede.*

*Kvæfjord kirke:*

*På vårparten ble det montert mer belysning i trappegangen, samt at det har blitt skiftet strømkurs fra 10 Ampere til 16 Ampere. Dette betyr blant annet at vi nå kan bruke kaffetrakter i kirka uten at sikringen går. Det betyr også at vi kan bruke mer lys under konserter og annen aktivitet, og bruke flere ekstra varmekilder i de kaldeste vintermånedene.*

1. *ØKONOMI*

*Regnskapet for 2022 gjøres opp med 73083,90 i mindreforbruk.*

*Etter et krevende år økonomisk i 2021 tok vi noen ekstra grep for å snu økonomien fra negativt til positivt resultat.*

*Vi har styrket inntektssiden med å fakturere mer i festeavgifter enn før, kantor har blitt leid ut til Harstad ved flere anledninger og vi har inngått gravstellavtaler.*

*Vi har hatt fokus på mindre vikarbruk og det har ikke vært gjennomført kurs/opplæring eller reiser for ansatte.*

*Det ble søkt om tilleggsbevilling fra kommunen, og denne ble imøtekommet med 600 000 kroner. Tilleggsbevillingen var helt avgjørende for å gjennomføre vedlikeholdsarbeid på begge gravplassene, investering i traktorklipper og dekning av økte strømutgifter.*

*Det skal fortsatt være fokus på sunn økonomi i kommende år.*

1. *PLANLAGT VEDLIKEHOLD OG INVESTERINGER 2023*

* *Vi fortsetter arbeidet med å få skiftet tak på Langvassbukt kirke. Det skal innhentes et prisoverslag på arbeid og materiell, som skal danne grunnlaget for å søke låneopptak med kommunal garanti.*
* *Et annet arbeid som vi planlegger for i 2023 er å få gjort noe med trekken i Kvæfjord kirke. Det trekker fra alle vindu, og sprekkene blir større for hvert år. Det betyr betydelig varmetap om vinteren med dertil høyt strømforbruk. Vi legger opp til dugnadsarbeid med å tette de største sprekkene.*
* *Grusing av vei til nedre gravplass skal fullføres så snart snøen forsvinner til våren. Forarbeidet er klargjort.*

**DIAKONAL VIRKSOMHET**

* Menigheten har lokal plan for diakoni.
* Diakoniutvalget består av: Mona Vasseng, Arne Gunnar Olsen, Klara Wollvik Sommerseth og Liv Oddrun Sæther. Utenom disse deltar også Eli Annie Marthinussen.

**Mandagsklubben** blir arrangert nest siste mandag i hver måned. Sammen med diakon er fire frivillige med å arrangere mandagsklubben, steike vafler, koke kaffe, dekke bord, ansvar for musikk m.m. Vi legger også vekt på at alle som kommer skal få anledning til å bidra. Det kan være med musikk og sang eller bidrag til «ordet fritt». Oppmøtet er på ca. 25 personer hver gang, dette er medregnet medlemmer fra X- klubben i Harstad.

Utenom klubbkvelder deltok medlemmer fra Mandagsklubben på følgende arrangement:

* Vårfest 10. juni arrangert av Teodor-klubben i Evenes menighet.
* Lørdag 21. mai hadde vi gudstjeneste verksted, der vi planla og øvde til gudstjenesten søndag 22. mai.
* «Sommer Mandagsklubb» på ettermiddagstid i juli.
* Leir på Grøtavær første helg i oktober. Dette er et samarbeid med diakoner i Trondenes og Kvæfjord.
* Romjulsfest i Harstad kirke 28. desember.

**Formiddagstreffet** ble startet opp i juni 2013. Treffet har blitt et fast tilbud en tirsdag i måneden og her møtes hjemmeboende og institusjons beboere. I utgangspunktet var det tenkt som et tilbud til hjemmeboende eldre. Imidlertid har det vist seg å være et godt tilbud for beboere på institusjon og hver gang deltar beboere fra Boas, Husby bosenter og Husby sykehjem.

Oppmøtet er på ca. 20 – 25 personer hver gang.

Programmet består av ord for dagen, allsang, åresalg og formiddagsmat. Dette året har vi bl.a hatt følgende program: andakt ved menighetens prest, fortelling og bilder fra India ved Jostein Eldevik, trim ved Mildrid Fagerli, «dårlig hørsel» ved Jarle Solheim

**Treff på Miniboas og Kveldro bosenter** I løpet av 2022 hadde diakon treff på Miniboas. Dette er et fellesskapsbyggende tiltak i samarbeid med beboerne. På treffene møter alle 10 som bor der.

I samarbeid med Eldrid Hansen fra Kvæfjord baptistmenighet, driver diakon et treff med sang og musikk på Kveldro bosenter.

**Kirkens nødhjelp fasteaksjon**

2022 ble arrangert 5. april. Dette året samlet konfirmantene inn kr. 33.139.

Diakon organiserer aksjonen, men innsamlingen skjer i samarbeid med prest, konfirmanter, konfirmantforeldre og frivillige.

**Institusjonsandakter**

Det har vært holdt andakter ved Boas, Kvæfjordheimen, Husby bosenter og Husby sykehjem. I 2022 har det til sammen vært 28 andakter. Andaktene er et samarbeid mellom diakon og kantor.

**Soknebud og samtaler**  Diakonen har jevnlig samtaler/sjelesorg som følges opp. Diakon har også nattverdutdeling gjennom soknebud til syke, men også til hjemmeboende. Det kan være mange grunner til at mennesker ikke kan komme til kirken.

**TROSOPPLÆRING**

**Bok utdeling** Alle dåpsbarn får boka «Min bildebibel». I 2022 ble 17 barn døpt.

Menigheten deler også ut «Min kirkebok» til 2-,4- og 6- åringer.På gudstjenesten 6. mars delte vi ut bok til seks 2-åringer og seks 4- åringer. Søndag 4. september fikk to 6-åringer «Min kirkebok».

**Babysang**  Dette er et ukentlig tilbud til de minste barna i følge med foreldre. Babysang er del av Kvæfjord menighets trosopplæring. Tilbudet drives av diakon og kantor.

**Konfirmasjon**  21 konfirmanter totalt, 20 konfirmert i Kvæfjord kirke 4.juni, 1 i Langvassbukt kirke 4. juni.

**SAMARBEID KIRKE – BARNEHAGE**

**Påskefortelling** Diakon besøkte Vik- og Flesnes oppvekstsenter. For førskolebarna i Husby barnehage hadde diakon et opplegg i kirka.

**Julevandring** 22. og 29.november ble barnehagene invitert til den årlige julevandringa i kirka. Til sammen kom det 65 barn og voksne fra Vik oppvekstsenter, Husby barnehage og fra Flesnes oppvekstsenter. Julevandringa ble avsluttet med boller og saft på menighetshuset.